text: Brand i bigballer til en halv million
  30 maj 2016 kl. 18.20
  Ild i en stor stak bigballer. Vinden gør slukningsarbejdet langvarigt og vanskeligt. 
  Mandag sidst på eftermiddagen opstod der brand i en meget stor stak bigballer på en mark på Kegnæs på Sydals. Der er tale om en stak på 3000 bigballer, som har en værdi på ca. en halv mill. kr.
  Brandvæsnet kæmpede mandag en hel del med vinden, som konstant pustede til ilden. Der blev tilkaldt gravemaskiner, som kunne vælte bigballerne omkuld og dermed lette slukningsarbejdet. Det ventes dog at blive langvarigt, og vil antageligt strække sig over en stor del af tirsdagen. Det siger vagtchef hos Syd- og Sønderjyllands Politi, Erik Lindholdt, til TV SYD.
   
  Brandårsagen er endnu ukendt.
  Se et videoklip fra branden øverst i artiklen.
  